P6_TA(2006)0607
Burma
Riżoluzzjoni tal-Parlament Ewropew dwar is-sitwazzjoni fil-Burma
Il-Parlament Ewropew,
—wara li kkunsidra r-rapport tar-Rapporteur Speċjali tan-NU Pinheiro dwar is-sitwazzjoni tad-drittijiet tal-
bniedem fil-Myanmar, tal-21 ta' Settembru 2006,
—wara li kkunsidra d-deċiżjoni tal-Kunsill tas-Sigurtà tan-NU tal-15 ta' Settembru 2006 li l-Myanmar tit-
qiegħed fl-aġenda formali tiegħu, iż-żjara fil-Burma tas-SottoSegretarju Ġenerali tan-NU għall-Affarijiet
Politiċi Gambari mid-9 sat-12 ta' Novembru 2006 u l-laqgħa nformattiva sussegwenti tiegħu mal-Kunsill
tas-Sigurtà,
—wara li kkunsidra r-riżoluzzjonijiet preċedenti tiegħu dwar il-Burma, b'mod partikolari dak tas-17 ta'
Novembru 2005 (1),
—wara li kkunsidra r-Regolament tal-Kunsill (KE) Nru 817/2006 tad-29 ta' Mejju 2006 li jġedded il-miżuri
restrittivi fir-rigward ta' Burma/Myanmar (2),
—wara li kkunsidra d-dikjarazzjoni taċ-Chairman tas-Sitt Laqgħa Ażja-Ewropa (ASEM) li saret f'Helsinki
bejn l-10 u l-11 ta' Settembru 2006,
—wara li kkunsidra l-Artikolu 115(5) tar-Regoli ta' Proċedura,
A. billi l-Kunsill ta' l-Istat għall-Paċi u l-Iżvilupp (SPDC) jkompli jgħaddi lin-nies tal-Burma minn abbużi tad-
drittijiet tal-bniedem tal-biża', bħal ma huma xogħol furzat, persekuzzjoni tad-dissidenti, lieva għal suldatitfal u rilokazzjoni mposta,
B. billi l-Konvenzjoni Nazzjonali, li ltaqgħet għall-ewwel darba fl-1993 biex tfassal kostituzzjoni u li ġiet
sospiżaħafna drabi minn dak inhar, reġgħet bdiet fl-10 ta' Ottubru 2006 imma din xorta għadha nieqsa
minn kull kredibilità minħabba l-assenza ta' rappreżentanti eletti b'mod demokratiku, b'mod speċjali tal-
Lega Nazzjonali għad-Demokrazija (NLD), kif ukoll tal-gruppi etniċi,
Ċ. billi l-mexxej ta' l-NLD, ir-rebbieħ tal-Premju Nobel għall-Paċi u r-rebbieħ tal-Premju Sakharov Aung San
Suu Kyi qattgħet għaxra mill-aħħar 16-il sena arrestata f'darha, miżura illegali li l-ġunta militari testendi
kull sena,
D. billi l-ġirien tal-Burma għandhom bżonn jieħdu pożizzjoni iżjed b'saħħitha kontra l-abbużi tar-reġim
militari f'dak il-pajjiż, u jitolbu lill-Burma ttejjeb is-sitwazzjoni tagħha tad-drittijiet tal-bniedem u taċċetta
d-demokrazija,
E. billi iżjed minn 30 % tat-tfal taħt il-ħames snin isofru minn malnutrizzjoni, ir-rati tal-mortalità għall-
malarja u t-tuberkolożi għadhom għoljin ħafna, l-epidemija ta' l-HIV/AIDS infirxet mal-popolazzjoni
ġenerali u kważi nofs it-tfal bl-età li jmorru l-iskola qatt ma jiġu rreġistrati fi skola,
F. billi l-Gvern tal-Burma ordna riċentament lill-Kumitat Internazzjonali tas-Salib l-Aħmar (ICRC) biex jagħ-
laq il-ħames uffiċċji fuq il-post fil-pajjiż, b'hekk għamilha mpossibbli għall-organizzazzjoni li tkompli tof-fri l-biċċa l-kbira ta' l-għajnuna tagħha u x-xogħol ta' protezzjoni għall-benefiċċju taċ-ċivili li jgħixu f'kun-dizzjonijiet diffiċli f'zoni tal-fruntieri,
G. billi, skond ir-Rapport Internazzjonali ta' Strateġija għall-Kontroll tan-Narkotiċi ta' l-2006, il-Burma hija
t-tieni l-akbar produttur fid-dinja ta'l-opju illeċitu, li jipproduċi iżjed minn disgħin fil-mija ta' l-eroinatax-Xlokk ta' l-Ażja,
1. Jikkundanna lill-SPDC għas-soppressjoni bla ħniena tan-nies tal-Burma għal aktar minn 40 sena u n-
nuqqas totali tiegħu biex jagħmel pass sinifikanti lejn id-demokrazija;23.12.2006 902 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT
(1)ĠU C 280 E, 18.11.2006, p.473,
(2)ĠU L 148, 2.6.2006, p.1.
2. Jirrifjuta li jirrikonoxxi l-leġittimità ta' kull proposta kostituzzjonali magħmula mill-Konvenzjoni Naz-
zjonali sakemm ma tkunx tinkludi lill-NLD u partiti politiċi oħra; iħeġġeġ lill-Konvenzjoni Nazzjonali biex
tippreżenta pjan direzzjonali lejn demokrazija li ġenwinament tirrifletti x-xewqat tan-nies tal-Burma minflok
ma tiġi kkonsolidata il-ħakma militari fuq is-setgħa;
3. Jitlob il-ħelsien immedjat u bla kundizzjonijiet ta' Aung San Suu Kyi u l-priġinieri politiċi kollha —sti-
mat i li jgħoddu 'l fuq minn 1 100 —miżmuma mill-SPDC;
4. Jiddeplora l-għeluq riċenti ta' ħames uffiċċji tal-ICRC (f'Mandalay, f'Mawlamyine, f'Hpa-an, f'Taunggyi u
f'Kyaing Tong), mill-Gvern tal-Burma li b'mod effettiv għamilha impossibbli għall-organizzazzjoni biex twet-
taq ix-xogħol umanitarju tagħha, u miżuri oħra maħsuba biex jintimidaw lill-organizzazzjonijiet mhuxgovernattivi (NGOs) li joffru għajnuna umanitarja; jitlob lill-Gvern tal-Burma jħalli lil dawn l-organizz-azzjonijiet joperaw mingħajr interferenza u restrizzjonijiet;
5. Jikkundanna bil-qawwi t-trażżin brutali li eżerċita r-reġim fuq bosta gruppi etniċi, inkluż il-Karen fil-
lvant ta' Burma, li wassal għal sofferenza fuq skala kbira u spostament intern, b'xi 82,000 ruħ imġegħla
jħallu djarhom fil-lvant tal-Burma fl-2006, u b'hekk n-numru ta' nies spostjati internament fil-Burma żdied
għal madwar 500,000;
6. Jilqa' b'sodisfazzjon il-missjoni ta' stħarriġ li saret fl-2006 mil-Ministru ta' l-Affarijiet Barranin Malażjan,
Syed Hamid Albar, fil-Burma bħala riżultat tal-pożizzjoni meħuda fis-sena l-oħra mill-ħdax il-Laqgħa Għoljatal-Assoċjazzjoni tan-Nazzjonijiet ta'l-Ażja tax-Xlokk (ASEAN), u jemmen li issa dan ser jirriżulta f'miżuri
aktar iebsa min-nazzjonijiet ta' ASEAN kontra l-ġunta militari fil-Burma;
7. Jilqa' b'sodisfazzjon id-deċiżjoni ta' l-Organizzazzjoni Internazzjonali tax-Xogħol li tressaq quddiem il-
Kunsill tas-Sigurtà tan-NU u quddiem il-Qorti Internazzjonali tal-Ġustizzja,it-tħassib tagħha dwar l-użu ta'
min jistmerru min-naħa ta' l-SPDC tax-xogħol sfurzat u jittama li din l-azzjoni aktar iebsa tinstiga lill-SPDCbiex iwaqqaf din il-prattika;
8. Jirrikonoxxi li s-sanzjonijiet fil-mira ta' l-UE ma ffukawx fuq dawk l-oqsma ekonomiċi li jagħtu lir-reġim
dħul sostanzjali u, bħala konsegwenza fallew li jilħqu l-impatt mixtieq fuq dawk direttament responsabbligħas-sofferenza tan-nies tal-Burma; jistieden lill-Kunsill biex jiżġura li l-Istati Membri kollha b'mod riġorużjapplikaw miżuri restrittivi eżistenti;
9. Jistieden lil Kunsill iwessa' l-iskop tas-sanzjonijiet u jkabbar il-lista ta' dawk fil-mira, sabiex tinkludi
wkoll il-ministri kollha SPDC, id-deputati, l-membri, persuni li jappoġġaw u l-ħaddiema, flimkien mal-mem-bri tal-familja tagħhom, kif ukoll n-negozjanti u individwi prominenti oħra assoċjati mar-reġim;
10. Iħeġġeġ liċ-Ċina, lill-Indja u lill-pajjiżi l-oħra li jipprovdu armi u għajnuna oħra għal ġunta militari biex
jieqfu milli jagħmlu dan u sabiex jingħaqdu mal-komunità internazzjonali fl-isforzi tagħha sabiex ikunhemm tibdiliet għall-aħjar f'Burma;
11. Jilqa' d-deċiżjoni tal-prosekuturi tal-Korea ta' Isfel li akkużaw erbatax-il persuna, li jaħdmu ma' seba'
kumpaniji Sud Koreani, minħabba li allegatament provdew teknoloġija u tagħmir ieħor li jgħin lir-reġim ta'Burma jibni fabbriki ta' l-armi f'Pyay, fiċ-Ċentru ta' Burma;
12. Jilqa' l-ftuħ reċenti tan-NU ta' l-ewwel mis-seba' ċentri ta' għajnuna legali, li jinsabu fil-kamp ta' Ban
Mae Nai Soi fit-Tajlandja tal-Majjistral, għar-refuġjati mill-Burma li jgħixu fil-pajjiżġar tat-Tajlandja, u jistennali ma jdumx ma jkun hemm miżuri addizzjonali b'saħħithom tan-NU kontra l-SPDC;
13. Jinsisti li kull għajnuna mmirata għal Burma trid tingħata permezz ta' NGOs ġenwini u trid tilħaq lin-
nies għal min hija intenzjonata, bl-inqas indħil possibbli mill-SPDC;
14. Jitlob lill-Kunsill tas-Sigurtà tan-NU biex jivvota favur riżoluzzjoni li torbot favur ir-restawr tad-demok-
razija fil-Burma u l-ħelsien tal-priġunieri politiċi kollha, inkluża Aung San Suu Kyi;
15. Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni,
lill-gvernijiet ta' l-Istati Membri, lill-gvernijiet tan-nazzjonijiet ASEAN, lil-Lega Nazzjonali għad-Demokrazija,lill-Kunsill ta' l-Istat għall-Paċi u l-Iżvilupp u lis-Segretarju Ġenerali tan-Nazzjonijiet Uniti.23.12.2006 903 Il-Ġurnal Uffiċjali ta' l-Unjoni Ewropea
Il-Ħamis, 14 ta' Diċembru 2006MT